פיודור בונדרצ'וק

פיודור סרגייביץ' בונדרצ'וק (ברוסית: Фёдор Сергеевич Бондарчук; נולד ב-9 במאי 1967) הוא תסריטאי, מפיק ובמאי רוסי. חתן פרס נשר הזהב ולשעבר יושב ראש דירקטוריון אולפני לנפילם (בשנים 2012-2024). בנו של סרגיי בונדרצ'וק.

ביים את הסרט "הפלוגה התשיעית", שהיה שובר הקופות של שנת 2005 ברוסיה. הסרט זכה בשבעה פרסי קולנוע שונים ושמונה מועמדויות, והיה מועמד מטעם רוסיה לפרס אוסקר לסרט הזר הטוב ביותר בשנת 2006{{הערה|«Оскар-2007: „9 рота“ выходит в свободное плавание» (Российская газета, 27.09.2006)|כיוון=שמאל}}. בנוסף ביים את הסרטים "האי המיושב" ו"הקרב על האי המיושב", שהיו הסרטים המכניסים ביותר לשנת 2009. ביים גם את דרמת המלחמה "סטלינגרד", סרט שנשלח בשנת 2013 כמועמדה של רוסיה לפרס אוסקר לסרט הזר הטוב ביותר ואת שובר הקופות "משיכה".

בונדרצ'וק הוא חתן פרס TEFI 2003 בקטגוריית "מנחה תוכנית הבידור הטוב ביותר" על התוכנית "הכורסה" מערוץ CTC. בשנת 2011 זכה בפרס נשר הזהב בקטגוריית "השחקן הטוב ביותר בקולנוע", על תפקידו בסרט "יומיים".

הוא יושב ראש דירקטוריון פסטיבל קינוטאבר, חבר אקדמיית ניקה למדעי הקולנוע, ומייסד תאגיד "גלאבקינו" ויוזם פרויקט עיר הסרטים במוסקבה. הוא מייסד חברת הקולנוע "Art Pictures Studio" וחבר המועצה העליונה של מפלגת "רוסיה המאוחדת".

נעוריו ותחילת דרכו
ממוזער|150px|בונדרצ'וק בילדותו
נולד במאי 1967 במשפחתם של השחקנית אירינה סקובצבה והבמאי סרגיי בונדרצ'וק והיה הילד השני במשפחה (אחותו הבכורה ילנה בונדרצ'וק היא שחקנית תיאטרון וקולנוע). את מרבית חינוכו קיבל מהסבתא יוליה ניקולאייבנה. סיים את בית הספר לאמנויות ואת בית הספר מספר 31 במוסקבה (גימנסיה מספר 1520 על שם קפצוב).

לאחר השלמת לימודיו התקבל ללימודים באוניברסיטה לקולנוע ע"ש סרגיי גרסימוב בפקולטה לבימוי. לאחר השלמת לימודיו התגייס לכוחות המזוינים של ברית המועצות. שירת בקרסנויארסק בחטיבת הרובאים הממונעת השנייה על שם טמאמן. בשנת 1987 חזר לאוניברסיטה לקולנוע ע"ש סרגיי גרסימוב והצטלם לסרט "סטלינגרד" שצילם מורו, הבמאי יורי אוזרוב. היה זה תפקידו השני בקולנוע אחרי שגילם בשנת 1987 את פיודור השני בסרט "בוריס גודונוב" בבימוי אביו סרגיי בונדרצ'וק.

בשנת 1991 השלים בהצלחה את לימודיו באוניברסיטה לקולנוע ע"ש סרגיי גרסימוב.

משפחתו
200px|ממוזער|פיודור וסבטלנה בונדרצ'וק בפתיחת פסטיבל קינוטאבר 2013 בסוצ'י.
 אביו — סרגיי בונדרצ'וק (25.09.1920 — 20.10.1994), שחקן קולנוע ותיאטרון, במאי, תסריטאי.
 אמו — אירינה סקובצבה (ילידת 22.08.1927 – 20.10.2020), שחקנית קולנוע ותיאטרון.
 אחותו — ילנה בונדרצ'וק (31.07.1962 — 7.11.2009), שחקנית קולנוע ותיאטרון.
 אחיינו — קונסטנטין קריוקוב (יליד 7.02.1985), מפיק ושחקן קולנוע, צורף.
 אחות למחצה (מצד האב) — נטליה בונדרצ'וק (ילידת 10.05.1950), תסריטאית, במאי ושחקנית. שיחקה בסרט "סולאריס" (1972).
 אחיין — איוואן בורליאייב (יליד 13.09.1976), מלחין.
 אחיינית — מריה בורליאייבה (ילידת 1987), שחקנית.
 רעייתו לשעבר — סבטלנה בונדרצ'וק (טרם נישואיה רודסקאיה; ילידת 17.12.1968), דוגמנית ומנחת טלוויזיה, העורכת הראשית של מגזין "Hello!". הם נפגשו לראשונה בשנת 1986. במרץ 2016 החליטו להיפרד ולהתגרש,
 בנו — סרגיי בונדרצ'וק (יליד 1991), שחקן.
 גיסתו — טטיאנה בונדרצ'וק (טרם נישואיה, ממיאשווילי; ילידת 1989), בתו של הספורטאי מיכאיל ממיאשווילי.
 נכדתו — מרגריטה בונדרצ'וק (ילידת 6.12.2012).
 נכדתו — ורה בונדרצ'וק (ילידת מאי 2014).
 בתו — ברברה בונדרצ'וק (ילידת 2001).
 אשתו — פאולינה אנדרייבה (ילידת 12.10.1988), שחקנית קולנוע ותיאטרון. הם החלו להתראות בסתיו 2015. במרץ 2016 פורסם שהיו מוכנים להינשא ובספטמבר 2019 הם נישאו בפועל באחוזה יוקרתית.

קריירה
ממוזער|200px|טיגראן קאוסיאן (מימין), פיודור בונדרצ'וק (שני מימין), יורי אוזרוב (משמאל) בעת צילומי הסרט "סטלינגרד", 1987
ממוזער|200px|בונדרצ'וק בצילומי "האי הלא מיושב"
ממוזער|200px|בונדרצ'וק וארתור סמוליאנינוב בצילומי הסרט "חמסין"
ממוזער|200px|בונדרצ'וק וסרגיי גרמאש בצילומי "האי הלא מיושב"
ממוזער|200px|בונדרצ'וק וקונסטנטין קריוקוב בצילומי הסרט "הפלוגה התשיעית"
בונדרצ'וק הופיע לראשונה בקולנוע בסרט "בוריס גודונוב" בבימויו של אביו סרגיי בונדרצ'וק ב-1986, אז גילם את דמותו של פיודור השני. שנה לאחר מכן, בעודו עדיין סטודנט במכון VGIK, השתתף בצילומי הסרט "סטלינגרד", בבימויו של יורי אוזרוב.

הוא השתתף בסרט הסטודנטים של ידידו טיגרן קאוסיאן "חוף השמש", וגילם חייל צעיר. לאחר מכן, בשנת 1992, הצטלם לסרטיו של איוואן אוחלוביסטין "השופט" ו"השדים".

הוא השתתף בקליפים מוזיקליים שונים ואף קיבל בשנת 1993 את פרס Ovation בתחום, שקיבל מאביו סרגיי. באותה שנה השתתף בצילומי הסרט "מלאכי המוות", וניסה את מזלו בבימוי וביים את הסרט הקצר "אני אוהב" (Люблю).

לאחר מכן לקח הפסקה של 5 שנים עד שנת 1998, כשהשתתף בצילומי הסרט "משבר אמצע החיים" של גאריק סוקאצ'יוב. לאחר מכן הצטלם לסרטו של גריגורי קונסטנטינופולסקי "שמונה וחצי דולר" (8½ $), וגילם בסרט שני תפקידים. לאחר מכן השתתף בצילומי הסרט "ויטרינה".

בשנת 2001 הצטלם לסרט "דאון האוס" של רומן קצ'נוב, וגילם בו את הנסיך מישקין במה שנחשב לעיבוד הקולנועי לספר "אידיוט" מאת דוסטויבסקי. לאחר מכן הצטלם לסדרת הטלוויזיה "עבודה גברית" בבימויו של טיגראן קאוסיאן.

ב-2001 קיבל את פרס הכוכבים של גילדת שחקני הקולנוע של רוסיה על תפקידו בסרט "קולנוע אודות קולנוע" בבימויו של ולרי רובינצ'יק.

ב-2002 הפיק ושיחק בסרט "בתנועה" של פיליפ יאנקובסקי ובאותה שנה החל להנחות את תוכנית "הכורסה" בערוץ CTC וזכה בפרס TEFI בקטגוריית "מנחה תוכנית הבידור הטוב ביותר" לשנת 2003.

במקביל החל לעבוד על סרט הקולנוע הראשון שלו כבמאי — הסרט "הפלוגה התשיעית". בתחילה הסרט נועד להיות רימייק לסרט משנת 1959 "גורל האדם" שבוים על ידי אביו סרגיי. אירועי הסרט נועדו להתרחש תחילה במלחמות צ'צ'ניה. אך לבסוף הוחלט לספר על גיבוריה הנשכחים של מלחמת אפגניסטן. לדברי בונדרצ'וק, תסריט הסרט התבסס ברובו על אירועים אמיתיים. יועץ צבאי לסרט היה שר ההגנה לשעבר פאבל גרצ'וב, שהשאיר את הערותיו על דפי התסריט וכתב: "זה יהיה הסרט הטוב ביותר אודות מלחמת אפגניסטן"''. צילומי הסרט התרחשו בחצי האי קרים ונמשכו 5 חודשים. הסרט הפך לשובר הקופות הרוסי של שנת 2005 ואף זכה ל-8 מועמדויות ו-7 פרסים בתחום הקולנוע, לרבות "סרט הביכורים הטוב ביותר בבימוי". "הפלוגה התשיעית" גרף 25 מיליון דולרים אל מול תקציב צנוע של 10 מיליון דולר בלבד.

בשנת 2005 אף הצטלם לכמה סרטים ביניהם "היועץ הממלכתי", "אמא אל תבכי 2", "ממאה שמונים ויותר" וסדרת הטלוויזיה "מותה של האימפריה".

בשנת 2006 יצא לאקרנים סרטו של רוואז גיגיניישווילי "חמסין", שהיה הסרט הראשון בהפקת Art Pictures Studio (חברת הפקות שהקים בונדרצ'וק עם המפיק דמיטרי רודובסקי). בונדרצ'וק הפיק וגילם תפקיד בסרט. הסרט הרוויח 16.5 מיליון דולרים.

באותה שנה, 2006, בונדרצ'וק הצליח לקבל את אישורו של בוריס סטרוגצקי לעבד לקולנוע את הספר "האי המיושב". תקציב הסרט נאמד ב-36.6 מיליון דולר והוא צולם במשך 222 יום. בשלבי ההפקה הוחלט לפצלו לשני חלקים: "האי המיושב" (שהופץ ב-18 בדצמבר 2008) ו"הקרב על האי המיושב" (2009) כשחברת Art Pictures Studio הפיקה והפיצה. בונדרצ'וק עצמו ביים, הפיק וגילם את אחד התפקידים הראשיים.

בשנת 2007 גילם תפקידים במספר סרטים, לרבות: "מלחציים", "השחקנית", "אני נשאר" ו"שבעה תאים". בשנים 2008–2009, במקביל להשלמת העבודה על "האי המיושב" הוא גילם תפקידים גם בסרטים "הסרט הטוב ביותר 2", ו"אדמירל". בשנת 2008 החל ליזום את פתיחת קומפלקס הקולנוע "גלאבקינו".

ב-2010 יצאו מספר סרטים בהן בונדרצ'וק גילם שלל תפקידים, לרבות: "פובוס. מועדון הפחד", סדרת הטלוויזיה "המרצה", "פירמידה", "אודות האהבה" ו"אוהב אותך, מוסקבה" (דרמה קומית רומנטית המורכבת מסרטים קצרים, הקשורים לנושא האהבה ומתרחשים ברובעי העיר מוסקבה).

ב-2011 יצא לאקרנים סרטהּ של אבדוטיה סמירנובה, "יומיים", שגילם בו את התפקיד הראשי וקיבל את פרס נשר הזהב בקטגוריית השחקן הטוב ביותר. הוא גם גילם תפקידים בסרטים "חתונה להחלפה", ובסדרת הטלוויזיה "הגווארדיה הלבנה", העיבוד הטלוויזיוני לספר בעל אותו שם מאת מיכאיל בולגקוב.

ב-2012 יוצא לאקרנים הפרויקט הראשון מבית היוצר של "גלאבקינו" — הסרט "אוגוסט. השמיני" בהפקת בונדרצ'וק ומגולל עלילה דרמטית על רקע אירועי המלחמה בדרום אוסטיה. באותה שנה בונדרצ'וק גילם את אחד התפקידים הראשיים במותחן "המרגל" המהווה עיבוד קולנועי לספרו של בוריס אקונין, "רומן ריגול". באותה שנה ביים בונדרצ'וק את הסרט הקצר "אין מה למהר" שנוצר בשיתוף פעולה עם משטרת התנועה הרוסית. באוקטובר 2012 יצא לאקרנים סרט נוסף בהפקת בונדרצ'וק "נטול נשמה" המבוסס על ספרו של סרגיי מינאייב "נטול נשמה. סיפורו של אדם אמיתי", שהפך לשובר הקופות הרוסי לשנת 2012. באותה שנה השלים את צילומי הסרט "סטלינגרד" שהיה לסרט הרוסי הראשון שצולם ב-IMAX ויצא לאקרנים בשנת 2013.

בשנת 2013 בונדרצ'וק צילם בטורקיה את הסרט אנטליה-גראד (Анталияград) יחד עם טיל שווייגר על הרפתקאותיהם של תיירים רוסים וגרמנים בטורקיה. בשנת 2015 הצטלם לסרט "רוח הרפאים" (Призрак) עם סמיון טרסקונוב וביצע את שיר הנושא "חיה את ההווה" (Живи настоящим).

בינואר 2017 יצא לאקרנים סרטו "משיכה", שהפך לשובר קופות היסטרי, לאחר שהרוויח למעלה ממיליארד רובל, לעומת תקציב הפקה של 380 מיליון רובל. בינואר 2020 יצא המשכו "פלישה", שהרוויח פחות ממנו אך עדיין הוכתר כהצלחה.

בדצמבר 2019 השלים צילומי סדרת טלוויזיה בשם "פסיכו" על פי תסריט שכתבה חברתו לשעבר פאולינה אנדרייבה והוא עבד על הפקת סרט קולנוע עלילתי בשם "אדון הרוח" (Повелитель ветра) אודות ההרפתקן הרוסי פיודור קוניוחוב שקבע שיא במהירות טיסה מסביב לעולם בכדור פורח, כשהקיף את העולם ב-11 יום בשנת 2016. את הסרט יפיק בשיתוף פעולה עם Vodorod Film.

בדצמבר 2024 התפטר מתפקידו כיושב ראש דירקטוריון אולפני לנפילם.

עסקי הקולנוע
Art Pictures

לאחר השלמת לימודיו באוניברסיטה הרוסית לקולנוע על שם גרסימוב בשנת 1991, פיודור הקים יחד עם ידידיו את החברה הפרטית הראשונה להפקת וידאו קליפים Art Pictures Group, שבהקמתה נטלו חלק סטפן מיכאלקוב וסרגיי קוז'בניקוב. החברה יזמה גם תערוכות שונות והפקת פרסומות.

הסרטונים השונים שהפיקה החברה זכו להכרה רבה והחברה הפיקה פרסומות למותגים בינלאומיים כדוגמת Heinz, פיליפס, סוני, World Class, פפסי, MTV, Zikr, Colgate ולחברות מקומיות כמו עיתון הקומרסאנט, СладКо, חברת הנפט והגז של טיומן TNK-BP, רשת Евросеть ותחנות הרדיו Хит FM ו"107,4", מוסאנרגו וחברת התעופה ונקובו.

בשנת 2002 החברה החלה לעסוק בהפקת סרטי קולנוע וסרט הקולנוע הראשון בהפקתה היה "בתנועה" בבימויו של פיליפ יאנקובסקי, שהופק בשיתוף פעולה עם אולפני "Slovo" וחברת Non-stop Production (הסרט זכה בשבעה פרסים, לרבות פרס ניקה בקטגוריית תגלית השנה והיה מועמד לפרס נשר הזהב בקטגוריית העריכה הטובה ביותר ושלל סרטים נוספים).

בשנת 2006 בונדרצ'וק חבר למפיק דמיטרי רודובסקי וארגן את חברת Art Pictures Group ושינה שמה ל"Art Pictures Studio". האולפנים החלו בהפקת סרטים מוצלחים שהפכו לסרטי קאלט ושוברי קופות ברוסיה כדוגמת "חסמין", "האי המיושב", "הקרב על האי המיושב", "יומיים" והחלה לעסוק גם בהפקה והפצת סרטים.

בשנת 2009 בונדרצ'וק ורודובסקי הקימו את חברת Art Pictures Media (בקירילית: Арт Пикчерс Медиа) שעוסקת בשיווק סרטי הקולנוע של האולפנים לחנויות ולערוצי הטלוויזיה. החברה גם החלה בהפצת סרטים זרים ברוסיה כדוגמת "אבי ההמצאה" וסרטו של ונסן קאסל "The Monk". בשנת 2010 החברה הפיצה את המותחן הפסיכולוגי "פובוס. מועדון הפחד" שהיה לסרט הראשון שהופץ על ידי האולפנים באופן עצמאי והופץ ברוסיה, גרמניה, לטביה, ליטא ואסטוניה.

גלאבקינו
בשנת 2008 בונדרצ'וק שיתף פעולה עם קונסטנטין ארנסט ואיליה בצ'ורין כדי להקים את חברת הסרטים "גלאבקינו" (Главкино) על מנת להפיק סרטים בחשיבות לאומית, לקדם במאים צעירים ולסייע לצמיחת תעשיית הקולנוע ברוסיה. אולפני גלאבקינו ממוקמים בקומפלקס מבנים הנחשבים לאחד הגדולים מסוגם ברוסיה ובמזרח אירופה. שטח הקומפלקס מגיע ל-33 אלף מטרים רבועים, ושטחו של מתחם הצילומים מגיע ל-3,107 מטרים רבועים. האולפנים עוסקים בפוסט פרודקשן, הפצת תוכן קולנועי וטלוויזיוני.

בסתיו 2011 יזם בונדרצ'וק עם "גלאבקינו" והאקדמיה לקולנוע בניו יורק הקמת מלגה על שם אביו סרגיי בונדרצ'וק שמאפשרת לבמאים צעירים מרוסיה ללמוד להפיק יחד עם מומחים אמריקאים ורוסים.

רשמית, האולפנים נחנכו בשנת 2012.

מיזם עיר הסרטים
בשנת 2009 בונדרצ'וק החל לשתף פעולה עם אדוארד פיצ'וגין וסרגיי סליאנוב להקמת מיזם "עיר הסרטים" (КИНО СИТИ), הקמת מתחמי קולנוע בכל ערי הפדרציה הרוסית.

טלוויזיה
מספטמבר 2002 ועד אוגוסט 2004 בונדרצ'וק הנחה את משחק הטלוויזיה "הכורסה" של ערוץ СТС. בשנת 2003 הוענק לו פרס TEFI כמנחה תוכנית הבידור הטוב ביותר. במרץ 2004 היה לחבר האקדמיה הרוסית לטלוויזיה.

בשנת 2004 הנחה את הגרסה הרוסית לתוכנית הטופ מודל הבאה, שנקראה "את סופר מודל" (Ты — супермодель).

משנת 2005 הנחה גם את התוכנית "קולנוע בפרוטרוט" (Кино в деталях), בתוכניותיו התראיינו שחקנים ובמאים ובהם אוליבר סטון, דארן ארונופסקי, מייקל ביי, כריסטוף ואלץ, דניאל קרייג וטיל שווייגר.

בשנת 2013 נטל חלק בהפקות טלוויזיוניות שונות. בשנת 2019 החל לביים לראשונה סדרת טלוויזיה, הסדרה "פסיכו", שצילומיה הושלמו בתחילת ספטמבר 2020.

פילמוגרפיה
משחק
 שנה  סרט  תפקיד  הערות 1986  בוריס גודונוב  פיודור השני  1988  חוף השמש  חייל 1989  סטלינגרד  איוואן הצלף 1989  חלום בבוקר שמשי  פיודור 1992  בורר  רומה 1992  שדים  פדקה 1993  מלאכי מוות  איוואן 1994  מלאכים יורים  איוואן 1997  משבר גיל האמצע  ולאד 1998  מרצפאל  איש מאפיה 1999  שמונה וחצי דולרים  פיודור / סטפאן 2000  ויטרינה  מנהל החנות 2000  הנוסחה לאושר  2001  דואן האוס  הנסיך מישקין 2001  עבודה לגברים  מאיור רברוב  סדרת טלוויזיה 2002  בתנועה  גאזיזוב  2002  קולנוע אודות קולנוע  המפיק ניקולאי ז'ילצוב 2002  עבודה לגברים 2  מאיור רברוב  סדרת טלוויזיה 2004  שלך  השוטר ניקולאי  2004  האומנת הנפלאה שלי  קמאו  סדרת טלוויזיה 2005  הפלוגה התשיעית  הקצין פוגרבניאק  2005  ממאה שמונים ויותר  סביק גלקין 2005  יועץ ממלכתי  פיוטר איוואנוביץ' בורצ'ינסקי 2005  בית קיץ למכירה  ולדימיר 2005  אמא, אל תבכי 2  היועץ הפוליטי לובה 2005  מותה של האימפריה  הגנרל דניקין  סדרת טלוויזיה 2006  תשעה חודשים  קוסטיה  סדרת טלוויזיה 2006  Три полуграции  סביאטוסלב איגורייביץ' קורבטוב  2006  חברים על הכוונת  בוג (דיבב לרוסית את קולו של מרטין לורנס)  סרט אנימציה 2006  חמסין  עורך  2007  7 תאים  סוחר סמים 2007  אני נשאר  מנצח על הנשמות באזור התרדמת 2007  הקילומטר האפס  קמאו 2007  השחקנית  במאי הסרט 2007  מלחציים  סוחר הסמים איגור ורנר 2007  1814  הרוזן טולסטוי 2008  אדמירל  סרגיי בונדרצ'וק (פסבדו-קמאו) 2008  האי המיושב  אומניק, התובע 2008  Sunshine Barry & the Disco Worms  טוני דניס  סרט אנימציה 2008  חברים על הכוונת 2  בוג (דיבב לרוסית את קולו של מרטין לורנס)  סרט אנימציה 2009  הסרט הטוב ביותר 2  בתפקיד עצמו (קמאו) 2009  הקרב על האי המיושב  אומניק, תובע המדינה 2010  אוהב אותך, מוסקבה  מתאבד 2010  סיפור של אהבה / Про любоff  ולדימיר ויקטורוביץ' 2011  הפירמידה / ПираМММида  בליאבסקי 2011  המרצה  ולדימיר  סדרת טלוויזיה 2011  חתונה בהחלפה  רוסלאן בוגוסלאבסקי, ידוען 2011  יומיים  פיוטר דרוזדוב, סגן שר הכלכלה והפיתוח 2011  עצלות  פטיה סליוטין 2011  הגווארדיה הלבנה  שפוליאנסקי  מיני סדרת טלוויזיה 2012  המרגל  אלכסיי אוקטיאברסקי 2012  שבעה ימי זעם / 7 dni hrichu  2012  שלושת הגיבורים. בחופים מרוחקים  קוליבאן (דיבוב)  סרט אנימציה 2012  אחרי בית הספר  הופעת קמע בתפקיד עצמו / ז'ניה פיטקין, נהגו של בונדרצ'וק  סדרת טלוויזיה 2013  קבוצת הנוער  אולג קאלינין  סדרת טלוויזיה 2013  Одноклассники.ru: НаCLICKай удачу  פיודור 2014  מחולל הנסים  ויקטור סטאביצקי 2014  גנה בטון  מנהל חברה 2014  שי עם אופי ניקולאי ז'לזנוב 2015  רוח הרפאים  יורי גורדייב 2015  נשמת המרגל  2015  אנטליה-גרד  2015  הלוחם  אנדריי רודין 2015  סאבה. לב הלוחם  הצבוע של אלזה (דיבוב)  סרט אנימציה 2015  החוקר טיכונוב  קלים גורלו 2016  רשקין  האוליגרך בלוקוצ'אנובי 2016  סבא כפור: מלחמת המכשפים  סבא כפור 2017  מוסקבה פינת הוליווד  בתפקיד עצמו 2017  רדומים  איגנאטייב, סגן ראש ממשלת רוסיה  סדרת טלוויזיה 2017  שד המהפכה  אלכסנדר פרבוס  סדרת טלוויזיה 2017  עוד סיפור של אהבה  ולדימיר ויקטורוביץ' 2017  #סלפי  2018-2022  שנת התרבות  ויקטור סיצ'ב  סדרת טלוויזיה 2020  ספוטניק   2020  ימים מקוללים  פאשה  2021  בלט   2021  Empire V   2022  לב פרמה  הנסיך הגדול של מוסקבה  2025  בוראטינו  קראבאס בראבאס  בפיתוח  אנה ק.  אלכסיי קארנין 

בימוי
 שנה  סרט  הערות 2005  הפלוגה התשיעית  2006  הדון השקט  ערך את סדרת הטלוויזיה שאביו ביים 2008  האי המיושב  2009  הקרב על האי המיושב 2012  אין מה למהר  סרט קצר. ביים סצנה אחת 2013  סטלינגרד  2015  ארבע עונות  2017  משיכה  2020  פלישה  2020  פסיכו סדרת טלוויזיה מבית More.tv

הפקה
 שנה  סרט  הערות 2002  בתנועה  2003  קרח חשוף 2005  הפלוגה התשיעית 2006  חמסין 2008  האי המיושב 2009  הקרב על האי המיושב 2010  פובוס. מועדון הפחד 2011  יומיים 2011  הודעה לשנה החדשה 2012  אוגוסט. השמיני 2012  עבודת הכלב 2012  נטול נשמה 2013  אהבה ראשונה  סדרת טלוויזיה 2013  אחת, שתיים, אוהב אותך  2013  נבחרת הנוער  סדרת טלוויזיה 2013  לשרוד אחרי  2013  לברוח, להתעדכן, להתאהב 2013  כן וכן 2013  הלילית הלבנה 2013  יבגני אונגין 2014  המחשב 2015  הגדוד 2015  נטול נשמה 2 2015  סאבה. לב הלוחם  סרט אנימציה 2015  אתחתן מיד  2015  מיליונים ברשת 2015  ברמן 2015  הלוחם 2015  קור נצחי 2015  ארבע עונות 2016  בני משפחה חפוזים 2016  לא מענייני 2016  רק לא הם 2016  הילד הטוב 2016  מלכת העלה 2016  אהבה מוגבלת 2016  הפרה לוחמנית 2016  רדומים  סדרת טלוויזיה 2017  משיכה  2018  על הקרח 2021  שעה לזריחה 2021  דרום רוסי 2021  בונדרצ'וק: Battle  סרט תיעודי על אביו סרגיי בונדרצ'וק

דעות פוליטיות
בונדרצ'וק תומך בדמיטרי מדבדב ובולדימיר פוטין, ובמרץ 2014 אף חתם על מכתב תמיכה בפעילות השלטונות בנושא סיפוח חצי האי קרים.

נמנה עם 103 אישי ציבור ברוסיה שתמכו במעצרן של בנות להקת Pussy Riot.

קישורים חיצוניים



 הערוץ הרשמי ביוטיוב

הערות שוליים

*
קטגוריה:שחקני קולנוע וטלוויזיה רוסים
קטגוריה:במאי קולנוע רוסים
קטגוריה:מפיקי קולנוע רוסים
קטגוריה:מנחי טלוויזיה רוסים
קטגוריה:חברי מפלגת רוסיה המאוחדת
קטגוריה:דירקטורים
קטגוריה:רוסים שנולדו ב-1967
קטגוריה:במאי וידאו קליפים רוסים